278 
A M. K. FÖLDTANI INTÉZET ÉVI JELENTÉSE 1884-RŐL. 
tökéletesen megegyezik Gaudry leírásával és rajzaival. (Anim. foss. 
ele l'Attique, pag. 18. Tab. I., fig. k, 4., 5.). Baltavárról eddig nem volt 
ismeretes. 
II. Ragadozók. 
2. Machairodus cultridens, (Cuvier), Kaup. A felső állcsont két foga: a 
bal tépőfog pm 4, a három gyökér csonkjával; ajobb szemfog (ebfog) 
72 m j m kosszaságú töredéke, melyen az alsó él fürészfogacskáinak 
egyrésze még épségben megmaradt. Mindakettő a zalavári apátság 
gyűjteményéből. 
3. Hyaena exirnia, Roth et Wagner. Három izolált fog, egy állkapocs¬ 
töredék egy ép foggal és két foggyökér csonkjával, valamint egy jobb 
állkapocs-töredék 4 teljesen ép foggal: pm 2, pm 3, pm 4, m 1. 
Nagyságra nézve legjobban megegyezik Suess példányával (id. h. 
I. tábla, 3. ábra), mig a Gaudry (Anim. foss. de l’Attique Tab. XIII. 
fig. 2.) és a Roth et Wagner (Abhandl. d. kön. Bayer. Akad. d. 
W T iss. 1855. VII. Bnd. tab. VIII. fig. 6.) példányainál valamicskével 
kisebb. Becses része e példánynak az, hogy az utolsó zápfog mögött 
az állkapocs csontja sértetlenül megvan, mögötte a kicsiny tuber 
culosus fognak semmi nyoma s ennélfogva bizonyságúl szolgál egy¬ 
szersmind arra is, hogy sem Hyaenictis, sem Ictitherium nem lehet (a 
melyeknek állkapcsában az utolsó zápfog mögött efféle kicsiny tuber- 
culosus foguk van), a mit Suess példánya eldöntetlenül hagyott. — 
Valamennyi példányt magam gyűjtöttem. 
III. Ormányosok. 
4. Dinotherium giganteum, Kaup. Felső, bal, harmadik (utolsó) zápfog 
m 3, koronája sértetlen, rágó lapjai igen kevéssé kopottak; a gyökerek 
csonkjaiból jókora darab megmaradt. Szeptemberi gyűjtés. — Egy 
szárcsont-töredék az apátsági gyűjteményből. 
5. Mastodon Pentelici, Gaudry et Lartet. Felső, bal, harmadik zápfog 
(m 3). Gyökérrésze hiányzik, de a szilárdan összetapadt meszes 
homokkéreg, mintegy talpat képezve s némi töredékeket tartva, az 
egész fog alapi körvonalát előtünteti. Koronájából csupán a mellső 
redő (bourrelet antérieur), az első haránthalom (premier rang de col- 
lines), az ezt követő haránt völgy (vallée), ebben nehány közbülső 
csúcs (monticules accessoires) s a második haránt halom mellső fala 
van meg. Ezek a részek azonban, valamint a fog egész körrajza, igen 
jól megegyeznek Gaudry rajzával és leírásával (Anim. foss. de l’Attique, 
pag. 142, 151. Tab. XXII. fig. 2.). E becses unicum Stern Farkas 
úr ajándéka. 
